ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005312 

ขอให้จัดสรรเจ้าหน้าที่กวาดและทำความสะอาดถนน บริเวณถนนเทอดไท 16 ในซอย 16 ตลาดภูเก็ตธนบุรี แขวงตลาดพลู เขตธนบุรี กรุงเทพมหานคร จุดสังเกตตรงข้ามธนาคารกสิกรไทยตลาดพลู เนื่องจากผู้ร้องแจ้งว่าไม่มีเจ้าหน้าที่เข้ามาทำความสะอาดและกวาดพื้นถนนในซอยดังกล่าวเลยทั้งซอย ทั้งๆที่เป็นถนนส่วนรวมของกรุงเทพมหานครไม่ใช่ถนนส่วนตัว (ระบุตามผู้ร้องแจ้ง) ซึ่งไม่มีเจ้าหน้าที่เข้ามาเลยผู้ร้องและประชาชนต้องทำการกวาดถนนและความสะอาดกันเอง ซึ่งผู้ร้องแจ้งว่าจะมีแต่เจ้าหน้าที่มาทำความสะอาดกวาดถนนแค่ริมบาทวิถีทางด้านนอกที่เป็นถนนใหญ่ ทำให้ผู้ร้องและประชาชนที่พักอาศัยภายในซอยดังกล่าวได้รับผลกระทบและเดือดร้อนเป็นอย่างมาก เพราะพื้นที่ถนนในซอยไม่มีความสะอาด จึงประสงค์ให้หน่วยงานที่เกี่ยวข้องจัดสรรเจ้าหน้าที่กวาดและทำความสะอาดเข้ามายังในพื้นที่ดังกล่าว เพื่อบรรเทาความเดือดร้อนแก่ผู้ร้องและประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata